

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 21.oktobrī **Nr.685**

 (prot. Nr.42, 3.§)

**Par grozījumu Daugavpils domes 2009.gada 29.oktobra saistošajos noteikumos Nr.31 "**[**Braukšanas maksas atvieglojumi pilsētas sabiedriskajā transportā**](https://likumi.lv/ta/id/196816-brauksanas-maksas-atvieglojumi-pilsetas-sabiedriskaja-transporta) **svētdienās, svētku dienās, pareizticīgo un vecticībnieku Ziemassvētkos, Starptautiskajā veco ļaužu dienā, Starptautiskajā Invalīdu dienā un pilsētas svētku laikā"**

Pamatojoties uz Sabiedriskā transporta pakalpojumu likuma 14.panta trešo daļu,

ņemot vērā Ministru kabineta 2021.gada 9.oktobra rīkojuma Nr.720 “Par ārkārtējās situācijas izsludināšanu” 5.27.punktā noteikto, ka no 2021. gada 25. oktobra pašvaldības un sabiedriskā transporta pakalpojuma sniedzēji, kuri saņem dotācijas no pašvaldībām, nepiemēro braukšanas maksas atvieglojumus pilngadīgām personām, kurām nav vakcinācijas vai pārslimošanas sertifikāta, kā arī ņemot vērā to, ka no 2021. gada 21. oktobra līdz 14. novembrim saskaņā ar 5.49.39.punktu tiek noteikta prasība, ka pašvaldības un sabiedriskā transporta pakalpojuma sniedzēji, kuri saņem dotācijas no pašvaldībām, nepiemēro braukšanas maksas atvieglojumus, ņemot vērā Daugavpils domes Finanšu komitejas 2021.gada 21.oktobra sēdes atzinumu, atklāti balsojot: PAR – 14 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

Apstiprināt Daugavpils domes 2021.gada 21.oktobra saistošos noteikumus Nr.59 “Grozījums Daugavpils domes 2009.gada 29.oktobra saistošajos noteikumos Nr.31 "[Braukšanas maksas atvieglojumi pilsētas sabiedriskajā transportā](https://likumi.lv/ta/id/196816-brauksanas-maksas-atvieglojumi-pilsetas-sabiedriskaja-transporta%22%20%5Ct%20%22_blank) svētdienās, svētku dienās, pareizticīgo un vecticībnieku Ziemassvētkos, Starptautiskajā veco ļaužu dienā, Starptautiskajā Invalīdu dienā un pilsētas svētku laikā””.

Pielikumā: Daugavpils domes 2021.gada 21.oktobra saistošie noteikumi Nr.59 “Grozījums Daugavpils domes 2009.gada 29.oktobra saistošajos noteikumos Nr.31 "[Braukšanas maksas atvieglojumi pilsētas sabiedriskajā transportā](https://likumi.lv/ta/id/196816-brauksanas-maksas-atvieglojumi-pilsetas-sabiedriskaja-transporta%22%20%5Ct%20%22_blank) svētdienās, svētku dienās, pareizticīgo un vecticībnieku Ziemassvētkos, Starptautiskajā veco ļaužu dienā, Starptautiskajā Invalīdu dienā un pilsētas svētku laikā”” un to paskaidrojuma raksts.

Domes priekšsēdētājs      *(personiskais paraksts)*            A.Elksniņš